**Al Conseller d’Interior de la Generalitat de Catalunya**

**Il·lustríssim senyor Ramon Espadaler i Parcerisas**

Les sotasignants, coneixedores de la situació d’emergència habitacional que tenim al nostre país i preocupades per la manca de resposta del conjunt d’administracions públiques al greu problema d’habitatge existent, volem fer explícites les següents consideracions;

* L’Obra Social de la PAH ha esdevingut una de les eines més eficaces de resposta col·lectiva als milers de desnonaments que s’han produït en els darrers anys. El degoteig de famílies sense llar i per tant, famílies sense un dels drets fonamentals per cobrir, ha fet que, d’un temps ençà, la ocupació de vivendes buides hagi esdevingut una necessitat i la única possibilitat existent a qui ja ha esgotat les restants.
* Una d’aquestes Obres socials és el conegut com “Bloc de Salt”, a Girona, el qual feia més de tres anys que es trobava buit i en desús, i que essent propietat de la SAREB, esdevé en certa mesura icona de la paradoxa del sistema actual: Entitats financeres rescatades amb diner públic acumulen un important parc de vivendes que resten tancades i orfes d’ús.
* El proper dia 16 d’octubre hi ha assenyalada una ordre de desallotjament que pot provocar que 43 persones siguin expulsades, per la força, del seu sostre actual i sense que aquestes disposin de cap altre alternativa.

Per tot això demanem;

* L’aturada del desnonament del Bloc de Salt previst pel proper dia 16 d’octubre i la negativa del cos dels Mossos d’Esquadra a participar de l’ordre judicial.